**Tájékoztatás leolvasási és számlázási rend változásáról**

**Tisztelt Felhasználóink!**

Társaságunk folyamatosan törekszik az egyre színvonalasabb szolgáltatásnyújtásra, a modern technika által biztosított lehetőségek működésbe történő beillesztésére azért, hogy felhasználóinak igényeit a lehető legjobban kielégíthesse.

A regionális víziközmű-társaságokkal együttműködve a tulajdonosi iránymutatást figyelembe véve elindult az ÉRV ZRt. háttérfolyamatainak és rendszereinek a fejlesztése is. A cél egy gazdaságosan működő, a teljes vízszolgáltatási szektoron belül egységesen és gyorsan fejleszthető rendszer kialakítása.

Ennek a fejlesztésnek az első lépéseként **2018. 01. 01-től a Társaság teljes területére** vonatkozóan **változás következik be a leolvasási és a számlázási rendben**.

**Felsőzsolca** településen valamennyi lakossági és közületi felhasználó vonatkozásában **negyedéves leolvasás** kerül bevezetésre, havi részszámla kiállítása mellett.

A felhasználási helyek teljes körű leolvasása 3 hónap alatt, területekre lebontva történik.

Nem érinti a változás azon felhasználási helyeket, ahol nincs felhasználás és csak alapdíjat számlázuk. Itt marad a negyedévente történő számlakibocsátás.

A fejlesztések során hamarosan széleskörű lehetőségek nyílnak meg a vízmérőállás diktálására, Társaságunkkal történő kapcsolattartásra vonatkozóan, melyről a későbbiekben értesítjük Tisztelt Felhasználóinkat.

Tisztelettel:

ÉRV ZRt.